২৯ বছর বয়সী কোহলিকে ক্রিকেটের সব ফরম্যাট মিলিয়ে বিশ্বসেরা ব্যাটসম্যান মনে করা হয়। ২০১৬ সালের জানুয়ারি থেকে শুরু করে এপর্যন্ত সাত হাজার ৮২৪ রান করেছেন কোহলি, যা ক্রিকেটবিশ্বে সর্বোচ্চ। ইংল্যান্ডের টেস্ট অধিনায়ক জো রুট দ্বিতীয় অবস্থানে আছেন ছয় হাজার ৩৭১ রান নিয়ে। এমনকি শতকের হিসাবেও এগিয়ে কোহলি। গত দুই বছরে ২৮টি শতক পেয়েছেন কোহলি। তাঁর ধারেকাছে আছেন ১৬টি শতক করা সতীর্থ রোহিত শর্মা এবং নিষিদ্ধ অস্ট্রেলিয়ান ব্যাটসম্যান ডেভিড ওয়ার্নার। এমনকি গত দুই বছরে সবচেয়ে বেশি ব্যাটিং গড়ও কোহলির দখলে। গড়ে ৭৫.২৩ রান পাওয়া কোহলির পর আছেন আরেক নিষিদ্ধ অস্ট্রেলিয়ান স্টিভ স্মিথ। স্মিথের গড় ৫৩.৪১। কোহলির মোট শতক এখন পর্যন্ত ৩৮টি।